Jona 2
La̱ŋ Jona
1
Jic rɛ̱̈c cu Jona Kuoth Nhial in la Kuothdɛ läŋ 
2
wëë i̱,
“Cä ji̱ cɔl rɛy rikädä,
ji̱n Kuoth Nhial,
kä curi ɣä loc.
Cua ciöt rɛy nɛɛni tin ci li̱w,
kä curi jɔwdä liŋ.
3
Ci ɣä yuɔr ni guäth mi lue̱ŋ
ni lool kɛkä yiëër,
guäth in ca ɣä göl piny ɛ
pi̱ muɔŋädu in bum.
4
Cua̱ ŋa̱c ni ɣöö ci ɣä bath
nhiamdu,
kä /cä due̱lu in ɣɛl rɔ
bi lɛ nyɔk kɛ nën.
5
Ci pi̱ ɣä kum ɛ dur,
kä cua̱ pi̱ ŋuɔ̱ɔ̱p,
kä cua wi̱cdä rith ɛ
juaac yiëër.
6
Cä wä ni guäth mi lue̱ŋ lue̱ŋ
mi thil luny jɔk,
kä nɛn ɛ, ji̱n Kuothdä
ni Kuoth Nhial,
ci tëkdä luɔ̱ɔ̱c jɔk
ni ɛn guäth ɛ mi.
7
Mëë ci lia̱a̱dä cop, cua̱ ji̱ läŋ,
ji̱n Kuoth Nhial,
kä curi ɣä liŋ ni cieŋdu
in ɣɛl rɔ nhial.
8
Nɛy diaal tin palkɛ
ni kuth guääyni,
cikɛ ciaŋ ŋäthädiɛn kɛ kui̱du
ba̱ny piny.
9
Kä bä ŋot kɛ mi liakä ji̱
kɛ diit tɛthä lɔaac,
kɛnɛ luur mi la muc,
kɛ lätni kä min cä gok
i̱ bä la̱t.
Kään ɛ jɛn Kuoth Nhial kärɔa!”
10
Kä cu Kuoth Nhial re̱c jakä bɛ Jona ŋɔak raar guäth mi kööt.
